जिला बांदा, ब्लाक तिन्दवारी, गांव भवानीपुर चुनाव अउतै नेता, मंत्री अउर विधायक आपन आपन काम मा लाग जात हैं। फिर चाहे उंई नये उम्मीदवारन का वादा हो या पुरान विधायक के काम हों। सब कोउ आपन आपन काम से जनता का रिझावत हैं। भवानीपुर से पदारपुरतक सड़क मा काम शुरु होइ गा हैं। मामला चाहे जउन हो हेया के जनता सड़क बने से बहुतै खुश हैं।
काशी का कहब है कि चुनाव के पहिले या सड़क बनवावै का कहा गा रहै।विधायक दलजीत सिंह कहिन रहै कि जबै बजट आ जई तौ तुरतै काम शुरु करवा दीन जई। हेंया के मड़ई पहिले से सड़क बनवावै के मांग करिन रहै। यहै कारन उंई काम करवावत हैं।
अनुज कुमार बताइस कि चुनाव के समय तौ इनतान करत है। या समय हेंया आर. सी . सी. सबै का काम शुरु हैं।
विधायक दलजीत सिंह का कहब है कि आचार संहिता लागे से पहिले हेया पत्थर गिर गे रहैं। सड़क बनवावै का उद्घाटन होइ चुका रहै यहै कारन जउन काम पहिले से चालू होय वहिमा आचार संहिता नहीं लागत आय। सड़क बनावै का सब टेंडर पहिले पास होइ चुके रहे हैं।
रिपोर्टर- शिवदेवी
Published on Feb 2, 2017
awa_Deva awa_Deva awa_Deva awa_Deva awa_Deva eng_Latn